
№ 1269
гр. Кърджали, 20.09.2024 г.

На основание чл. 44, ал. 2 от ЗМСМА, чл. 59 от Административно процесуалния кодекс, чл. 18 от Наредба за условията и реда за придобиване, управление и разпореждане със земите от общинския поземлен фонд на Община Кърджали и в изпълнение на Решение №51/28.02.2019 г. на Общински съвет гр. Кърджали, 

З А П О В Я Д В А М:


1. Откривам процедура за предоставяне под наем без търг или конкурс за една стопанска година на маломерни имоти /под 10 дка/ от общинския поземлен фонд /ОПФ/ на територията на община Кърджали при следните условия:

1.1. Обект на процедурата са свободни земеделски земи под 10 дка от ОПФ по землища, номер на имот, местност, начин на трайно ползване, категория, площ /дка/, съгласно Приложение №1, неразделна част от заповедта; 


1.2. Срок за отдаване под наем – за стопанската 2024/2025 година; 


1.3. Наемна цена на земеделската земя на декар за една стопанска година: в зависимост от категорията на земеделската земя: І /първа/ – 40 лв./дка; ІІ /втора/ – 40 лв./дка; ІІІ /трета/ – 35 лв./дка; ІV /четвърта/ – 35 лв./дка; V /пета/ – 30 лв./дка; VІ /шеста/ –  30 лв./дка; VІІ /седма/ – 20 лв./дка; VІІІ /осма/ – 20 лв./дка; ІХ /девета/ – 15 лв./дка; Х /десета/ – 15 лв./дка.

2. Одобрявам oбразец на заявление за наемане на земеделски земи до 10 дка за една стопанска година, находящи се в землищата на община Кърджали – Приложение №2;

3. Място за подаване на заявлението: заявлението по образец се подава в Информационния център на Общинска администрация – Кърджали, гр. Кърджали, бул. „България” №41.

4. Информация за имотите по землища, номер на имота, местност, начин на трайно ползване, категория и площ в дка може да бъде получена: в Общинска администрация – Кърджали, бул. „България” №41, етаж V, стаи №506, №507, №509, №510, №515 или на тел. 0361/67 367, 0361/67 356, 0361/67 355,  0361/67 366, 0361/67 364, в кметствата по местонахождение на имотите и от сайта на Общината.


5. Оглед на имотите може да се извършва всеки работен ден в присъствието на кмета/кметския наместник на кметството/кметското наместничество, на територията на което се намират имотите, за землище Кърджали в присъствието на служители от Общинска администрация – Кърджали. 


6. Сключването на договорите за наем става по поредността на входиране на заявленията в Община Кърджали.

Настоящата заповед да бъде връчена на служителите от отдел „Стопански дейности, земеделие и гори” към Общинска администрация – Кърджали и на кметовете на кметства и кметски наместници, за сведение и изпълнение.


Заповедта да се публикува в два местни вестника, на сайта на Общината и да се постави на видни места в кметствата/кметските наместничества и на таблото за обяви в Общинска администрация – Кърджали.

Контрол по изпълнение на настоящата заповед възлагам на Байрям Байрям – заместник-кмет “Общинска собственост и стопански дейности” на Община Кърджали.

КМЕТ НА 
ОБЩИНА КЪРДЖАЛИ: ЕРОЛ МЮМЮН                                                                                                                                

